CELEX: 62020TN0340
Language: fi
Date: 2020-06-03 00:00:00
Title: Asia T-340/20: Kanne 3.6.2020 – Galván Fernández-Guillén v. SRB

27.7.2020   
            
            
               FI
            
            
               Euroopan unionin virallinen lehti
            
            
               C 247/44
            
         
      Kanne 3.6.2020 – Galván Fernández-Guillén v. SRB
      (Asia T-340/20)
      (2020/C 247/61)
      Oikeudenkäyntikieli: espanja
      
         Asianosaiset
      
      
         Kantaja: José María Galván Fernández-Guillén (Madrid, Espanja) (edustajat: asianajajat Romero Rey ja I. Salama Salama)
      
         Vastaaja: Yhteinen kriisinratkaisuneuvosto (SRB)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan yhteisen kriisinratkaisuneuvoston 17.3.2020 tekemän päätöksen (SRB/EES/2020/52), jolla ratkaistaan, onko Banco Popular Español, S.A:n osakkeenomistajille ja velkojille, joihin kyseiseen pankkiin kohdistuvat kriisinratkaisutoimet vaikuttavat, myönnettävä korvaus
               
            
                  —
               
               
                  velvoittamaan yhteisen kriisinratkaisuneuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu omaisuudensuojaa koskevaan perusoikeuteen sikäli kuin Banco Popularilla oli päätöslauselman antamisajankohtana positiivinen netto-omaisuus, mikä ei oikeuttanut sitä, että henkilöt menettävät osakkeensa saamatta vahingonkorvausta.
               
            
                  2)
               
               
                  Toinen kanneperuste, joka perustuu omistusoikeuden loukkaamiseen sen vuoksi, ettei Banco Popularin päätöslauselman antamishetkellä ollut olemassa selkeitä arvostusperusteita, koska sovellettiin takautuvasti komission delegoidulla asetuksella (EU) 2018/344 (1), joka tuli voimaan 29.3.2018 eli kahdeksan kuukautta Banco Popularin päätöslauselman jälkeen, hyväksyttyjä uusia perusteita.
               
            
                  3)
               
               
                  Kolmas kanneperuste, joka perustuu Deloitten riippumattomuuden puuttumiseen kolmannen arvostuksen tekemisessä, joka on ainoa arvostus, johon päätös SRB/EES/2020/52 perustuu, sillä perusteella, että Deloitte oli suorittanut toisen, väliaikaisen arvostuksen.
               
            
                  4)
               
               
                  Neljäs kanneperuste, joka perustuu puolustautumisoikeuksien loukkaamiseen sikäli kuin SRB jatkaa tiettyjen tietojen käsittelemistä arkaluontoisina ja peittää ne Banco Popularin osakkeenomistajilta ja velkojilta sillä tekosyyllä, että ”niiden ilmaiseminen voisi loukata kyseisen laitoksen puolustautumisoikeuksia vireillä olevissa oikeudenkäyntimenettelyissä”.
               
            
         (1)  Euroopan parlamentin ja neuvoston direktiivin 2014/59/EU täydentämisestä erilaisen kohtelun arvostukseen kriisinratkaisussa sovellettavien menetelmien perusteiden täsmentämistä koskevilla teknisillä sääntelystandardeilla 14.11.2017 annettu komission delegoitu asetus (EU) 2018/344 (EUVL 2018, L 67, s. 3).